חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 2), התשע"ה-2015 
הצעת חוק ממשלתית, הכנסת ה-20
פורסם: ספר החוקים, חוברת 2496, עמ' 200, 2015-07-29T00:00:00+03:00
החוק לייעול האכיפה והפיקוח העירוניים ברשויות המקומיות יצר את מערך השיטור העירוני, במסגרתו פועלים פקחים של הרשויות המקומיות בסיוע למשטרת ישראל בפעולות למניעת אלימות. החוק נחקק בשנת 2011 כהוראת שעה לתקופת ניסיון של שנתיים, ובשנת 2013 הוארך בשנתיים נוספות. התיקון הנוכחי מאריך את הוראת השעה, במסגרתה פועל מערך השיטור העירוני ברשויות מקומיות מסוימות, בשנה וחצי נוספות, עד ליום ב' באדר התשע"ז (28 בפברואר 2017).